اوزبیکستانده اوزبیک تیلی و ادبیاتی بیلیم یورتی قوریله دی
اوزبیکستان جمهور رئیسی اسلام کریم‌ا‌وف 13 نچی می تاریخیده‌ تاشکینت‌ده اوزبیک تیلی و ادبیاتی بیلیم یورتی نینگ قوریش فرمانینی امضاله‌گن لیگی بیلدیریلدی. فرمانگه کوره‌، بیلیم یورتنی تشکیل ایتیش اوزبیک تیلی و ادبیاتینی، اونینگ تاریخی ایلدیزلرینی و گوبللشوو شرایط‌‌لریده ‌گی رواجلنیش استقباللرینی چوقور تدقیق ایتیش، اوزبیک تیلی و ادبیاتینی تعلیم و تربیه‌ تیزیمی‌ نینگ برچه‌ باسقیچ‌ لریده اوقیتیش، شونینگ‌ دیک، کادرلر تیارلش و اوستیریش احتیاجلری بیلن باغلیق دیر.
مشهور نوایی‌ شناس عالِم عزیز قَیوموف نینگ بی بی سیگه ایتیشیچه، بونده‌ی پروژه لر کتّه‌ ثوابلی ایشلر دیر. ایندیگی وظیفه‌ متخصص‌لر و متصدی‌لر اوزبیک تیلی و ادبیاتی‌نینگ رونقی، دولت تیلی‌نینگ آبروسی اوچون محنت قیلیش‌لری لازم بوله‌ دی.
بیلیم یورت‌ده اوزبیک فیلولوژیسی، اوزبیک تیلی و ادبیاتی‌نی اوقیتیش، اوزبیک - انگلیس ترجمه‌سی فاکولته‌لری طلبه‌لرنی قبول قیله‌دی. شونینگ‌دیک، یونیورسیتی ترکیبی‌ده اوزبیک تیلی و ادبیاتی علمی - تدقیقات انستیتوتی فعالیت آلیب باره‌دی.
ینگی بیلیم یورت‌ده ینگی اوقوو دوره سی 2016 نچی ییل سپتمبر آی جریانیده باشلنیشی کوتیله‌ دی. بیلیم یورت بناسی قرشی‌سی‌ده اوزبیک ادبی تیلی اساسچی‌سی علی‌شیر نوایی هیکلی‌نی اورنه‌تیش رېجه‌لشتیریلماقده. اجتماعي ترماق‌لرده اوزبیک تیلی‌گه اختصاص‌لشگن ینگی بیلیم یورت آچیلیشی خبری کوپچیلیک تامانیدن قووانچ بیلن کوتیب آلینگن.
حادثه پایتخت تاشکینت ده یوزبیرگن
